CELEX: 22012D0314
Language: fi
Date: 2012-05-16 00:00:00
Title: 2012/314/EU: Yhteisön ja Sveitsin maaliikennekomitean päätös N:o 1/2012, tehty 16 päivänä toukokuuta 2012 , alennuksen myöntämisestä raskaan liikenteen suoriteperusteisiin käyttömaksuihin päästöluokkaan Euro VI kuuluville ajoneuvoille

19.6.2012   
            
            
               FI
            
            
               Euroopan unionin virallinen lehti
            
            
               L 158/24
            
         YHTEISÖN JA SVEITSIN MAALIIKENNEKOMITEAN PÄÄTÖS N:o 1/2012,
   tehty 16 päivänä toukokuuta 2012,
   alennuksen myöntämisestä raskaan liikenteen suoriteperusteisiin käyttömaksuihin päästöluokkaan Euro VI kuuluville ajoneuvoille
   (2012/314/EU)
   KOMITEA, joka
   ottaa huomioon rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen ja erityisesti sen 51 artiklan 2 kohdan,
   sekä katsoo seuraavaa:
   
               (1)
            
            
               Sopimuksen 40 artiklan mukaan Sveitsi perii 1 päivästä tammikuuta 2001 ajoneuvoista niiden aiheuttamien kustannusten vuoksi syrjimättömän käyttömaksun (raskaan liikenteen suoriteperusteinen käyttömaksu).
            
         
               (2)
            
            
               Sopimuksen 44 artiklan mukaan sopimuspuolet pyrkivät ottamaan käyttöön ympäristömyönteisiä toimenpiteitä, jotta erityisesti voitaisiin vähentää raskaiden hyötyajoneuvojen kaasu- ja hiukkaspäästöjä.
            
         
               (3)
            
            
               Sopimuksen 7 artiklan 5 kohdan mukaan kumpikin sopimuspuoli sitoutuu olemaan asettamatta toisen alueella hyväksytyille ajoneuvoille omalla alueellaan voimassa olevia rajoituksia tiukempia rajoituksia,
            
         ON PÄÄTTÄNYT SEURAAVAA:
   1 artikla
   Myönnetään väliaikainen 10 prosentin alennus asianomaisesta käyttömaksuluokasta päästöluokkaan Euro VI kuuluville ajoneuvoille.
   2 artikla
   Edellä 1 artiklassa mainittu alennus myönnetään ainoastaan ajoneuvoille, joiden rekisteröintitodistuksessa on maininta tai joilla on muu vastaava kansallisten viranomaisten myöntämä todistus siitä, että ajoneuvo vastaa päästöluokkaa Euro VI koskevia vaatimuksia. Todistus on pidettävä ajoneuvon mukana.
   3 artikla
   Sveitsin toimivaltaiset viranomaiset varaavat itselleen oikeuden tarkastaa, täyttyvätkö päästöjen raja-arvot niissä päästöluokkaan Euro VI kuuluvissa ajoneuvoissa, jotka voivat hyötyä käyttömaksun alennuksesta.
   4 artikla
   Sveitsi varaa itselleen oikeuden tarkastella 1 artiklassa mainittua alennusta koskevaa tilannetta uudelleen vuodesta 2014 lähtien ja tarvittaessa supistaa alennusta tai poistaa sen.
   5 artikla
   Tämä päätös tulee voimaan 1 päivänä heinäkuuta 2012.
   
      Tehty Bernissä 16 päivänä toukokuuta 2012.
      
         
            Puheenjohtaja
         
         Peter FÜGLISTALER
      
      
         
            Euroopan unionin valtuuskunnan johtaja
         
         Fotis KARAMITSOS